CELEX: 32020D0906
Language: mt
Date: 2020-06-29 00:00:00
Title: Deċiżjoni tal-Kunsill (PESK) 2020/906 tad-29 ta’ Ġunju 2020 li temenda d-Deċiżjoni (PESK) 2019/615 dwar l-appoġġ tal-Unjoni għall-attivitajiet li jwasslu għall-Konferenza ta’ Reviżjoni tal-2020 tal-Partijiet għat-Trattat dwar in-Nonproliferazzjoni ta’ Armi Nukleari (TNP)

30.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/36
               
            
         DEĊIŻJONI TAL-KUNSILL (PESK) 2020/906
         tad-29 ta’ Ġunju 2020
         li temenda d-Deċiżjoni (PESK) 2019/615 dwar l-appoġġ tal-Unjoni għall-attivitajiet li jwasslu għall-Konferenza ta’ Reviżjoni tal-2020 tal-Partijiet għat-Trattat dwar in-Nonproliferazzjoni ta’ Armi Nukleari (TNP)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28(1) u l-Artikolu 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-15 ta’ April 2019, il-Kunsill adotta d-Deċiżjoni (PESK) 2019/615 (1), li tipprevedi perijodu ta’ implimentazzjoni ta’ 18-il xahar mid-data tal-konklużjoni tal-ftehim ta’ finanzjament imsemmi f’dik id-Deċiżjoni, għall-attivitajiet imsemmija fl-Artikolu 1 tiegħu.
                  
               
                     (2)
                  
                  
                     L-Uffiċċju tan-Nazzjonijiet Uniti għall-Affarijiet ta’ Diżarm talab estensjoni sas-16 ta’ April 2021 tal-perijodu ta’ implimentazzjoni tad-Deċiżjoni (PESK) 2019/615. It-talba mitluba hija minħabba l-pandemija tal-COVID-19 u s-sospensjoni temporanja tal-attivitajiet taħt id-Deċiżjoni (PESK) 2019/615.
                  
               
                     (3)
                  
                  
                     Il-kontinwazzjoni tal-attivitajiet imsemmija fl-Artikolu 1 tad-Deċiżjoni (PESK) 2019/615 tista’ ssir mingħajr ebda implikazzjoni ta’ riżorsi finanzjarji sas-16 ta’ April 2021.
                  
               
                     (4)
                  
                  
                     Għalhekk jenħtieġ li d-Deċiżjoni (PESK) 2019/615 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 5(2) tad-Deċiżjoni (PESK) 2019/615 huwa sostitwit b’dan li ġej:
            
                        “2.
                     
                     
                        Din id-Deċiżjoni għandha tiskadi 24 xahar wara d-data tal-konklużjoni tal-ftehim ta’ finanzjament imsemmi fl-Artikolu 3(3) jew sitt xhur wara d-data tal-adozzjoni tagħha jekk f’dan il-perijodu ma jkun ġie konkluż l-ebda ftehim ta’ finanzjament.”.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, id-29 ta’ Ġunju 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (1)  Deċiżjoni tal-Kunsill (PESK) 2019/615 tal-15 ta’ April 2019 dwar l-appoġġ tal-Unjoni għall-attivitajiet li jwasslu għall-Konferenza ta’ Reviżjoni tal-2020 tal-Partijiet għat-Trattat dwar in-Nonproliferazzjoni ta’ Armi Nukleari (TNP) (ĠU L 105, 16.4.2019, p. 25).